Sabinet | Volume 115, Issue 3262
Volume 115, Issue 3262, 2012
Die Kerkblad - Volume 115, Issue 3262, October 2012
Volume 115, Issue 3262, October 2012
Die Kerkhervorming : gedenk en beleef : van die redakteur
Daar is 'n verskil in wat die Christelike geloof in die 16de eeu bedreig het en wat in die 21ste eeu 'n bedreiging is. Om perspektief hierop te kry, sal twee aksies van ons vra: gedenk en beleef. Terugdink aan die verlede en inkyk in die hede.
Die wet van God in ons siek lewenssituasie : uit die Woord
Source: Die Kerkblad 115, pp 2 –4 (2012)
Die verhouding tussen God en die gelowige is 'n verbondsverhouding met twee kante:
Verbondsvoorregte : verlossing uit genade.
Verbondsverpligtinge : geloof en bekering.
Verbond en koninkryk in die verskillende formuliere : hoofartikel
Wanneer God werk, verhoudinge aangaan en dit onderhou, dan doen Hy dit altyd binne 'n vaste raamwerk, onder bestendige aanwysings, dit is binne verbonde. Ook wanneer God sy ontferming aan mense bewys, doen Hy dit in die gestalte van die genadeverbond. God se verbond is dus baie belangrik in die saak van verlossing en die ewige lewe.
Die ingrypende rol van vergifnis in kerklike vernuwing : brandpunt
Die GKSA is in hierdie dae by 'n kruispad gebring waarin die besef tot ons deurgedring het dat diepgaande optrede ten opsigte van kerklike vernuwing nodig is. By die Algemene Sinode wat in Januarie 2012 in Potchefstroom vergader het, is deputate aangewys met die opdrag om te besin oor 'n omkeerstrategie vir die GKSA.
God is barmhartig en liefdevol en beskik vir die mens vergifnis : fokusartikel
Author L.P. (Leon) Van Jaarsveld
Source: Die Kerkblad 115, pp 9 –10 (2012)
Die mens sondig. Christene sondig. Ons is skuldig. Indien die Here sou boekhou van 'n mens se sondes, as Hy ons skulditems op 'n skuldbewys sou aanteken en wegbêre, wie sou kon bestaan?
"Mense vergewe so moeilik ..." - vergifnis en politieke teëstanders : fokusartikel
Author J.L. (Louis) Aucamp
Source: Die Kerkblad 115, pp 11 –12 (2012)
Dr. Gerrie Labuschagne, predikant in Bloemfontein en bekend vir sy pastorale vermoëns, het by geleentheid gesê dat een van die grootste probleme in die pastoraat is dat mense so moeilik vergewe.
Vergifnis in die huwelik : fokusartikel
Author C.J.H. (Casper) Breed
Die huwelik moet in 'n sekere sin 'n spieël of 'n afbeelding van die verhouding tussen Jesus Christus en sy kerk wees (Ef. 5:21-32). Dit moet vir elke huwelikspaar die model wees wat hulle moet nastreef. Jy moet iets van ons Here se on begrensde liefde en absolute selfverloëning en offervaardigheid in die Christelike huwelik kan sien. Dit beteken onder andere dat jy onvoorwaardelik moet kan vergewe.
Moet ek alles vergewe en vergeet? : fokusartikel
Author C.A. (Carel) Jansen
Die Here Jesus leer ons bid: "Vergeef ons ons skulde soos ons ook ons skuldenaars vergewe" (Matt. 6:12). Ons vra vergifnis van die Here vir die skuld wat ons by Hom het vanweë ons sonde (HK 51:126). Maar dan voeg die Heidelbergse Kategismus by: "Ons bid dit van U omdat ons hierdie bewys van u genade in ons vind: dat ons die ernstige voorneme het om ons naaste van harte te vergewe."
Verkragting, moord, verminking ... en vergifnis : fokusartikel
Author P.C. (Nelius) Van Rooy
Source: Die Kerkblad 115, pp 18 –21 (2012)
Jaarliks word duisende mense se lewe onherroeplik verander deur 'n verkragting of 'n plaasaanval of huisbraak waarin mense gemartel of op grusame wyse vermoor is. Dan is dit nie net die slagoffer(s) wat die insident oorleef het wat hierdeur geraak word nie, maar almal wat by hulle betrokke is. Na afloop van so 'n gebeurtenis word 'n magdom emosies ervaar: skok, haat, woede, vrees, bitterheid, onsekerheid, hart seer, skuldgevoelens en 'n gevoel van skaamte. Soms word dit opgevolg deur traumasimptome soos angsaanvalle, depressie, eensaamheid, 'n gevoel van Godsverlatenheid, disfunksionele verhoudinge en verskillende vorme van verslawing. Indien hierdie emosies en simptome nie behandel word nie, kan dit ernstige nagevolge vir die slagoffer(s) inhou.
Sepies op TV en die invloed daarvan op ons jeug : diskussie-artikel
Author Charles Kotze
Baie mense put soveel vreugde en sensasionele plesier uit die kyk na sepies op TV, maar is ons bewus van al die gevaar wat moontlik daar in mag skuil? Is hierdie genotvolle kykgenot so onskadelik as wat dit op die oog af lyk? Bestaan daar nie dalk op 'n subtiele wyse negatiewe invloede wat op die ontvanklike gemoedere van ons kinders mag inwerk nie?
Turnaround strategy or reformation ... in 2 Chronicles 15:1-19 and in the RCSA : diskussie-artikel
Author T.D. (Derrick) Mashau
Source: Die Kerkblad 115, pp 25 –27 (2012)
The Holy Spirit and the General Synod of the Reformed Churches in South Africa decided in January 2012 to embark on the spiritual journey called "turnaround strategy". This call is for me nothing but reformation. The voice of God is loud and clear in this call: "It is time for the Reformed Churches in Southern Africa to reform."
Nou dat ek oud geword het ... : besinning
Author Leona Venter
Source: Die Kerkblad 115, pp 28 –29 (2012)
Die titel is die opskrif van Psalm 71 in die Bybel. Ouderdom is volgens die Christelijke Encyclopedie (onder meer) die tydperk in die lewe van die mens waarin liggaamlik 'n proses van slytasie of afbraak begin intree.
Argief Nuus! : van oraloor
Author Alet-Elize Van Jaarsveld
Dankie aan almal wat gereageer het met ons vorige maand se foto's. As daar nog iemand is met meer inligting, onthou asseblief om ons te kontak. Indien ons nie al die nodige inligting gekry het nie, sal ons later weer die foto's plaas. Ons argief het soveel pragtige foto's oor ons voorgeskiedenis, en ons werk hard om dit te bewaar met die korrekte inligting vir die geslagte na ons.
Klassis Karoo-Kei roep op tot bekering : van oraloor
Klassis Karoo-Kei het op sy September 2012 sitting in Oos-Londen uit 'n Artikel 41 Kerkorde-vraelys bewus geword van die volgende: 1. Dat kerke binne sy ressort hoofsaaklik na binne gerig lewe, en 2. dat kerke ongehoorsaam is in die uitvoering van die opdrag van ons Here Jesus Christus om dissipels van alle mense te maak.
Dr. Francois Muller as teologiese professor bevestig : van oraloor
Author Ami Du Toit
Die Kuratore het tydens hulle vergadering in November 2011 besluit dat prof. PH Fick onder Art. 14 KO vir 'n tydperk van ses jaar losgemaak word om die benoeming as studentedekaan van die NWU Potchefstroom kampus op te volg, met behoud van sy predikantsamp en bande met die Kuratore en die Teologiese Skool.
Maandeliks wens Die Kerkblad die emerituspredikante, hulle eggenotes en die emeritus weduwees wat 80 jaar en ouer is, geluk met hulle verjaardae. God sê: "Die getal van ons jare kan 70 wees, of as ons sterk is, 80." Totius het dit in Psalm 90 berym: "Die sterkste klim ten hoogste tot die top van sewentig of tagtig jare op." Ons wil in Oktober die volgende broeders en susters gelukwens.